Secretarul general al PSD, Codrin Ștefănescu, spune că liderii partidului se așteptau la demisia lui Mihai Tudose, care a plecat la ”un partiduleț foarte mic, al cărui conducător, la rândul lui, a trădat partidul”.





Codrin Ștefănescu susține că PSD nu a înțeles motivele plecării lui Mihai Tudose, pe care partidul l-a sprijinit de trei ori să ajungă în Parlament, de două ori să fie ministru în guvernele PSD și o dată prim-ministru.





"Am înțeles că așa ne răsplătește pe noi, colegii lui, trecând la un partiduleț foarte mic, al cărui conducător, la rândul lui, ne-a trădat și el”, a declarat pentru Mediafax Codrin Ștefănescu.





El a ținut să le transmită social-democraților din Brăila că partidul merge mai departe și va "recupera foarte repede această pierdere", iar scorul PSD la alegeri în județul Brăila nu va fi afectat.